Derek Prince'i Teenistus
Pilguheit tulevikku - 2
Osa 3/3
"Sest Issand on õiguse Jumal, õndsad on kõik, kes teda ootavad.
Jah, sina, rahvas Siionis, kes elad Jeruusalemmas, ära enam nuta!
Tema on sulle tõesti armuline, kui sa appi hüüad.
Seda kuuldes ta vastab sulle."
Teate, mida Jumal ootab?
Sinu appihüüdu.
See sõna heebrea keeles tähendab meeleheitlikku appihüüdu.
Kui jõuad kohta, kus oled täiesti meeleheitel ja
mõistad, et sul pole mingit muud lootust ja sa hüüad -
seda Jumal ootabki.
Usun, et selles on õppetund. Jumal toob meid vahel kohta,
kus oleme täielikus meeleheites.
Ta ootab meie appihüüdu.
Ja Ta tunneb ära meeleheitliku appihüüu ja
see puudutab Teda nii, nagu ei miski muu.
Mu esimene naine Lydia hoolitses Iisraelis umbes 70 lapse eest
20 aasta jooksul.
Nii et ta oli päris asjatundja selles.
Kui ta kuulis lapse nuttu, ütles ta alati:
see on ainult jonn või see laps vajab tõesti abi.
Ta oskas vahet teha.
Arvan, et Issand ei reageeri jonninutule,
Ta reageerib meeleheitlikule appihüüule.
Nii et Ta ootab. Me tihti arvame, et meie ootame.
Võib-olla tõesti, kuid pea meeles, et Jumal ootab ka.
Ta ootab, et võiks tuua meid kohta, kus oleme täielikus meeleheites.
Vaatasime juba Jesaja 31, kus öeldakse:
otsekui lõvi ei kohku, kui ta vastu on kokku kutsutud karjaste jõuk,
nii ei kohku ka Issand kõigi rahvaste ees,
kes on Jeruusalemma vastu kogunenud.
Ta tuleb alla ja nagu linnud laotavad oma tiivad,
nõnda päästab Ta selle.
Teisisõnu, Ta tuleb taevast alla ja vabastab Jeruusalemma.
Mõned teist võivad arvata, et see on natuke eriskummaline.
Kuid on ju erakordne, et rohkem kui 2000 aastat tagasi
kirjeldas Jumal kogu seda olukorda sellise selgusega.
Mina usun, et Ta teadis, mida Ta ütles ja tegi.
Vaatame Matteuse 26 hetkeks. Jeesus on siin vahistatud ja
seisab Suurkohtu - Juudi nõukogu ees.
Ühel hetkel esitab ülempreester talle väljakutse ja küsib:
kas sina oled Messias?
See on Matteuse 26:63 alates: "Aga Jeesus vaikis.
Ja ülempreester ütles talle: "Ma vannutan sind elava Jumala ees,
et sa meile ütleksid, kas sina oled Messias, Jumala Poeg?"
Jeesus austas ülempreestrit, kuigi too oli kuri inimene ja
alles sel hetkel teatas Ta selgelt, kes Ta on.
"Jeesus vastas talle: Need on sinu sõnad.."
Teisisõnu: ma olen Messias, Jumala Poeg. Kuid Ta jätkas:
"Ometi ütlen mina teile: Siitpeale te näete Inimese Poja
istuvat Väe paremal käel ja tulevat taeva pilvedel."
Ja selle pärast mõisteti Ta surma, selle tõttu, mis Ta ütles.
Sõna "vägi" on heebrea keeles "kavora",
mida ortodoksed juudid kasutavad tänapäeval väljendis
"Jumala ülendatud vägi taevas".
Jeesus ütleb: mina istun Tema Majesteedi paremal käel ja
tulen uuesti taevapilvedel.
See on viide Taanieli ettekuulutusele:
ta nägi, et taeva pilvedega tuli keegi, kes oli Inimesepoja sarnane.
Apostlite teod 1 on meil tegelik pilt Jeesusest,
kui Ta ära võetakse.
Luuka evangeeliumis ütleb, et see juhtus Betaanias,
see on Õlimäe lõunaküljel.
Mäletate, et kui Ta seal seisis ja oma järgijatega rääkis,
siis kõige viimase asjana Ta õnnistas neid.
Kui Ta neid õnnistas, võeti Ta üles taevasse.
Nad vaatasid Teda, kuni Ta pilvedesse kadus.
Apostlite teod 1:9 alates ütleb: "Kui Jeesus seda oli öelnud,
tõsteti ta nende nähes üles ja pilv varjas ta nende silme eest."
Nad seisid seal ja vaatasid ikka ainiti ülespoole.
Siis öeldakse: "Kui nad taevasse vaatasid tema minekut, vaata,
siis seisis nende juures kaks valgeis rõivais meest (kaks inglit),
kes ütlesid: "Galilea mehed, mis te seisate siin ja
vaatate üles taevasse? See Jeesus, kes teilt võeti üles taevasse,
tuleb samal kombel, nagu te nägite teda taevasse minevat."
Pange tähele: "seesama Jeesus" - see pole messiaanlik periood,
see on isik, seesama isik, seesama Jeesus tuleb samamoodi
nagu Teda minemas nägite.
Ta läks pilvedes ja tuleb tagasi pilvedes,
Ta läks Õlimäelt ja tuleb tagasi Õlimäele.
Selline on see pilt.
Vaatame tagajärgi, lähme uuesti Sakarja 14:6:
"Ja sel päeval ei ole valgust, on külm ja pakane.."
Teisisõnu, päike, kuu ja tähed ei anna enam mingit eredat valgust.
"Aga on üks päev, see on Issanda teada (ainult Tema),
kui pole päeva ega ööd, vaid valgus on ka õhtuajal."
See on erakordne päev, sellist pole varem olnud.
NIV tõlkeversioon selle kohta on väga selge.
Mis saavad olema Messia tagasituleku tulemuseks?
Edasi: "Ja sel päeval voolavad Jeruusalemmast välja elavad veed:
neist pooled Idamere (Surnumere) poole ja
pooled Läänemere (Vahemere) poole; see sünnib suvel ja talvel."
See on väga huvitav, sest kogu Jeruusalemma ajaloos
pole sel linnal olnud oma veevarustust.
Esimese asjana lõikasid piiravad väed alati linna vee ära.
See juhtus 1948. aastal, kui me piiramise ajal
Jeruusalemmas elasime - araablased lasid veejuhtme õhku,
mis linna veega varustas.
Neil päevil aga ehitasid araablased, kes olid osavad kivist ehitama,
alati veepaagi iga maja keldrisse, kuhu suunati talvel vihmavesi.
Meie elasime Agroni ja King George'i tänava nurgal -
üle tänava King's hotellist, mida siis seal veel polnud.
Me veevarustus lõigati ära.
Juudi võimud pitseerisid kõigi veepaagid kinni.
Seejärel võtsid vee paakidest välja,
panid selle käru peale ja seda veeti läbi linna ning
inimesed võisid endale teatud koguse vett võtta.
Kui käru meieni jõudis, siis mehed, kes seda juhtisid,
keeldusid tulemast - nad ütlesid:
see on rindejoonele liiga lähedal, me ei hakka eluga riskima.
Seetõttu ei pitseerinud Juudi võimud meie veepaaki ja
meil oli küllaldaselt vett.
Oletan, et see paak oli vähemalt selle ruumiosa-suurune,
suuremgi, kivist tahutud.
Imehea vesi juuste pesemiseks, daamid - vihmavesi!
Kuid pärast seda kui Messias tuleb, saab Jeruusalemmast
esimest korda ajaloos elava vee allikaks.
See on nagu väike võrdpilt - meie elud on sellised.
Kuni Jeesus tuleb, sõltume välistest allikatest.
Kui aga Messias tuleb, on igaühe meie sees
elava vee allikas.
Aamen.
Muuseas, tahan teile sellest vaesest hobusest rääkida.
Pomm plahvatas keset tänavat ja tappis selle hobuse.
Jumal tänatud, et see kedagi teist peale hobuse ei tapnud.
Lähme edasi. Näete, siin öeldakse:
neist pooled Idamere poole ja pooled Läänemere poole;
see sünnib suvel ja talvel."
See ei sõltu mingitest muutuvatest aastaaegadest.
Räägitakse, ma ei tea, kas see tõsi ka on -
et geoloogid on avastanud, et Jeruusalemma all on
tohutu maa-alune veeallikas. Ma ei tea, kas see on tõsi,
kuid olen seda mitmeid kordi kuulnud.
Me ei vaata seda, kuid Hesekiel 47 näed,
et kui tempel oma kohale uuesti üles ehitatakse,
voolab Jeruusalemmast elav vesi välja idasse,
läheb alla paika nimega Arabah ja sealt Surnumerre.
Kuhu tahes see vesi läheb, toob see sinna elu,
ülevoolava elu: kalad, viljad, kõik.
See on idapoolne vool.
Läänepoolset Hesekielis ei kirjeldata,
kuid siin öeldakse, et see voolab mõlemale poole:
idasse ja läände.
Edasi Sakarja 14:9: "Ja Issand on kuningaks kogu maale.
Sel päeval on Issand ainus ja tema nimi on ainus."
Kas kellelgi on juhtumisi NIV tõlge? Kas võiksite selle tuua?
Suur tänu! Saate korraks tuntuks!
Annan selle kohe tagasi, tahtsin ainult selle salmi lugeda,
see on tõesti väga selge siin:
"Ja Issand on kuningaks kogu maailmale.
Sel päeval on ainus Issand ja tema nimi on ainus nimi."
See on Jumala riigi rajamine maa peal,
seda õpetati meid paluma igal korral,
kui Issanda palvet palume: Sinu riik tulgu!
Ärge unustage, see on Jumala ülim eesmärk kogu ajaloos.
Kõik muu on suunatud selle eesmärgi saavutamiseks.
Meie ei ole Jumala eesmärkidega kooskõlas,
kui meil on mingi muu eesmärk kui Jeesuse Kristuse kuningriigi
rajamine maa peal.
Pealegi, pole olemas ühtki muud lootust maailma jaoks.
Maailm vajub aina suuremasse segadusse, hävingusse ja viletsusse.
Ainus lootus inimkonnale on Kristuse riigi rajamine maa peal.
Me pole unistajad, me pole ebareaalsed.
Inimesed, kes on unistajad ja ebareaalsed,
usuvad, et inimene suudab ise oma probleemid lahendada ja luua rahu.
Sellest on 2000 aastat räägitud ja ilmselt oleme sellest kaugemal
kui kunagi varem.
Nii et ära karda kuulutada oma veendumust,
et Jumalal on vastus.
Tema rajab oma riigi maa peale.
Tänapäeval räägitakse palju rahust ja inimestel palutakse palvetada
rahu eest.
Kuid sel kombel rahu paluda, tähendab paluda teadmatusest.
See on saatana pettus.
Rahu on üks suurimaid newage'i püüdlusi.
Piibel ütleb väga selgelt, et ilma õigluse ja õigsuseta
ei ole mingit rahu.
Õigsus on alati rahu eeltingimuseks.
Jumala riik ei ole söömine ega joomine,
vaid õigsus, rahu ja rõõm Pühas Vaimus.
Kui tahad rahu ja rõõmu, tuleb see ainult õigsuse läbi.
Ükski püüe luua rahu maa peale ilma õigsuseta, õigluseta,
on ebaõnnestumisele määratud.
Edasi Sakarja 14:10-11: "Kogu maa muutub lagendikuks
Gebast kuni Rimmonini lõuna pool Jeruusalemma;
see tõuseb aga kõrgele ja jääb oma kohale Benjamini väravast
endise värava asupaigani, Nurgaväravani, ja Hananeli tornist
kuninga surutõrteni."
Ma ei tea, kus kõik need kohad on, kuid siin öeldakse:
Jeruusalemm tõuseb aga kõrgele ja saab asustatud omal kohal ning
kogu maa selle ümber muutub lagendikuks.
Teisisõnu, seal sünnivad tohutud geoloogilised rahutused.
Piiblis on palju kohti, mis sellele viitavad.
Vaatame üht salmi Jesaja 2:2 "Aga viimseil päevil sünnib,
et Issanda koja mägi seisab kindlana kui mägede tipp
ja tõuseb kõrgemale küngastest ning kõik paganad voolavad ta juurde."
Sel hetkel mägi, millel Jeruusalemm seisab,
tõstetakse kõigist teistest ümbritsevatest mägedest kõrgemale.
Ja selle ümber on lage maa.
See nõuab aga tohutut geoloogilist muutust.
See on vaid väike osa sellest, mis juhtuma hakkab,
sest Psalm 46 ütleb: "Mäed kõiguksid merede põhjas.."
Kuid see pole see mägi.
Arvan, et vähestel meist on aimu nendest tohututest muudatustest,
mis inimkonnal ees seisavad.
On vaid üks turvaline koht:
igavene kalju -
Tema ei kõigu iialgi. Aamen.
Lähme veel natuke edasi, Sakarja 14:12-15:
"Ja see on nuhtlus, millega Issand lööb kõiki rahvaid,
kes sõdivad Jeruusalemma vastu: ta määndab nende liha,
kui nad alles jalgel seisavad,nende silmad mädanevad oma koobastes
ja neil mädaneb keel suus."
See on sarnane mõnedele kirjeldustele, mis juhtub siis,
kui toimub tuumaplahvatus.
Kuid ma ei usu, et see saab olema tuumaplahvatus,
sest see puudutaks kõiki.
See puudutab vaid Jumala vaenlasi ja nende rahvast.
Lisan, et paljud muretsevad tuumasõja ja -relvastuse pärast,
seda ka õigustatult.
Kuid ärge unustage - Jumalal on ka oma sõjavarustus.
Tuumarelvad on lapsemäng sellega võrreldes, mis Jumalal on.
"Ja sel päeval on nende hulgas suur Issanda kartus (paanika Issandalt),
nõnda et nad haaravad kinni üksteise käest
ja ühe käsi tõuseb teise käe vastu."
Jumal pöörab Iisraeli vaenlased üleloomulikult üksteise vastu.
"Juudagi sõdib Jeruusalemmas ja kõigi ümberkaudsete paganate varandused
kogutakse kokku: kuld ja hõbe ja üpris palju riideid."
Ümberkaudsed maad, nagu mainisin, on araabia maad ja
seal on päris palju kulda ja hõbedat kokku kogutud.
Lõppkokkuvõttes hoitakse seda aga Iisraeli jaoks.
Ärge neile öelge, et ma seda ütlesin.
Edasi: "Ja samasugune nuhtlus tabab hobuseid, muulasid, kaameleid,
eesleid ja kõiki loomi, kes nende leerides on -
just samasugune nuhtlus."
Jällegi on rõhuasetus elusolenditel, mitte mehhaniseeritud armeel.
See on järjepidev, ükskõik kuidas seda selgitada,
nii see saab olema.
Et anda täielik pilt, tegelen veel ühe küsimusega.
Mõnes mõttes tõmbab see tempo alla,
aga mulle meeldib täielikkus.
Mulle ei meeldi asju lahtiseks jätta, kui selleks vajadust pole.
Paljud teavad Hesekieli 38-39, mis kirjeldab ühendvägede tungimist
Iisraeli põhjast.
Ja alles hiljuti arvati, et Venemaa tungib Iisraeli.
Mul on selle väite suhtes alati tõsised kahtlused olnud.
Kuna hetkel pole olukord selline, mida seal kirjeldatakse.
Seetõttu järeldan, et mida tahes Hesekieli 38-39 kirjeldatakse,
ei ole see, mida kirjeldatakse Sakarja 12-14.
Võite neid kohti ise lugeda, kuid ütlen seda järgmistel põhjustel:
esiteks: sõjas, mis tuleb põhjast Hesekieli 38-39
pole Jeruusalemm tähelepanu keskpunkt ega lahingupaik.
Teiseks: Iisrael on rahuseisus ja turvaline selle rünnaku ajal.
Hoopis teistsugune hetkeolukorrast.
Olen alati mõelnud, et see prohveteering
ei saa mingil juhul praegu täituda,
sest Iisrael on kaugel turvalisusest ja rahust.
Kolmandaks: ründajateks pole kõik rahvad,
vaid rahvasteliit põhjast.
Neljandaks: ründajad hävitatakse rahetormis ja maavärinas,
mitte Kristuse isikliku sekkumise läbi.
Siin on neli olulist erinevust.
Lisaks öeldakse Hesekieli 38-39, et põhjast tulnud sõdurite matmiseks
läheb seitse kuud.. Vabandust!
Veel üks väga oluline omadus on, et selle armee relvastus,
kes lüüa saab ja tapetakse, varustab Iisraeli kütteainega 7 aastat.
Kui need oleksid tangid ja lennukid, poleks neid ju võimalik põletada -
need ei põle.
Need peavad olema relvad, milles on palju puitu.
Lisaks tundub mulle, et Iisrael ei kasuta sel ajal
elektrit ega naftat kütusena.
Ma usun isiklikult, et see järgneb Kristuse tagasitulekule.
See on Tema riigi taastamise väga algses järgus.
Usun veel, et tuhandeaastases rahuriigis pole õhusaastatust.
Inimesed saavad ringi liikuda ja end soojas hoida viisil,
milles puudub saastatus.
Ilmutuse 20 on veel üks kirjeldus: Googi ja Maagoogi sissetung.
Sissetungivaid vägesid Hesekieli 38-39 kutsutakse just
Googiks ja Maagoogiks.
Kuid usun siiski, et Ilmutuse 20 ei viita Sakarja 12-14
järgmistel põhjustel:
Ilmutuse 20 keskendub Jeruusalemmale,
mitte sissetungile põhjast.
Jeruusalemma kutsutakse pühade laagriks.
Seda ta aga ei oleks enne seda.
Ründajad hävitatakse tulega taevast,
mitte Jeesuse sekkumise läbi.
Sellele sündmusele järgneb otsekohe saatana hävimine ja
viimne kohtumõistmine kõigi ülejäänud surnute üle.
Seega minu meelest Hesekiel 38-39 ei kirjelda
Sakarja 12-14 ega kirjelda ka Ilmutuse 20.
Nii et vend Prince, mõtle nüüd mingi selgitus välja.
Ma pakun välja järgmise: mina leian,
et rahuriigi - Jeesuse Kristuse riigi rajamine maa peal
ei juhtu võluväel.
See nõuab põhjalikke kultuurilisi muutusi
kõigi rahvaste hulgas, kes järele jäävad.
See juhtu ühe hetkega.
Lisaks sellele, mulle tundub, et ülestõusnud usklikud
võtavad Kristusega osa Tema riigi rajamisest ja
meile antakse ilmselt ülesanne rahvaid juhendada, kuidas elada.
Pole võimalik, et kõik see saab juhtuma hetkega.
See võtab ilmselt olulisel hulgal aega.
Kui see võtaks 100 aastat, oleks see vaid 1/10 milleeniumist.
Ma ei kavatse ennustada, kaua see aega võtab.
Minu jaoks paistab see tõenäone, et see sissetung Hesekieli 38-39
on üks viimane antisemitismi puhang pärast seda,
kui Kristus on hakanud valitsema Jeruusalemmas.
Kuid see peab siiski levima üle maailma.
Huvitav on see, et rahvad, kes liitlasvägesid relvadega varustavad,
on piirkonnad maailmas, kes on olnud kõige ilmsemalt ja püsivamalt
antisemistlikud. Nendeks on:
Ida-Euroopa, SRÜ riigid ja mõned islamiriigid.
Jätan selle teile mõtisklemiseks.
Usun, et tulevik on keerukam, kui mõned inimesed eeldavad.
Kuid see on põnev.
On aegu, kus võib-olla arvad, et see on liiga põnev.
Ütlen aeg-ajalt Ruthile: peame ütlema üht -
meie elu ei ole igav.
Vahel pole me kindlad, kas pingele vastu peame.
Kuid seni tänu Jumala armule oleme vastu pidanud.
Tahan lõpetuseks öelda midagi väga tõsist ja väga tähtsat.
Kirjeldasin eelnevalt selles kõnes, kuidas Jumal toob Iisraeli
täielikku meeleheitesse, kus nad näevad,
et neil pole mingit lootust peale Jeesuse.
Kõik muu lootus on kadunud.
Mina usun, et niimoodi tegeleb Jumal meie kõigiga pääste suhtes.
Pääste tuleb meeleheite hetkel.
Kui me näeme, et oleme kadunud, lootusetud ja abitud,
ilma üleloomuliku ilmutuseta Jeesuse sekkumisest me ellu.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik